Zápis z 1. stretnutia RC Nitra v rotariánskom roku 2023/2021 dňa 4. septembra 2023  
v penzióne Artin

**Prítomní:** D. Peškovičová, A Tóth, I. Košalko, L. Gáll, R. Plevka, M. Poništ, M. Svoreň,

J. Stoklasa, J. Dóczy, L. Hetényi, E. Oláh, L. Tatar, Ľ. Holejšovský

**Hostia:** DG Katarína Čechová

**Ospravedlnení :** A. Havranová M. Waldner, V. Miklík, P. Szabo, G. Tuhý, P. Galo, K. Lacko-Bartoš, K. Pieta,

Dnešné klubové stretnutie otvoril a viedol prezident klubu Lacko Gáll. Privítala členov klubu na prvom klubovom stretnutí v tomto rotariánskom roku. Vzápätí privítal nášho hosťa - DG Katarínu Čechovú.



Na úvod stretnutia si vypýtal slovo Lacko Hetényi a v krátkosti predstavil nášho dôležitého bývalého člena a zároveň 1. charter prezidenta klubu RC Nitra, Alexandra Brányika, ktorý nás navždy opustil 15.7.2023. Jeho pamiatku sme si uctili minútou ticha.

 

Potom sa jednotlivo predstavili naši členovia Kataríne a následne sa ona predstavila nám.

Prezident klubu prezentoval hlavné výsledky činnosti klubu za obdobie od vzniku klubu až dodnes.

V ďalšej časti nám predstavila aktuálny stav dištriktu a jej plány.

***Dala si za cieľ****: upokojiť situáciu, zlepšiť spoluprácu, komunikáciu a zabezpečiť nárast členov.*

*Ako* ***hrozby súčasného stavu*** *v dištrikte považuje neschopnosť porozumenia a zmieru a nárast administratívy.*

Napomôcť v riešení tohto stavu, najmä čo sa týka záchrany malých klubov, by mala novozaložená **pracovná skupina pre záchranu malých klubov**.

Nášmu klubu komunikovala to, že je znepokojená nízkym počtom riadnych členov (5) a príliš vysokým čestných členov (18). Jej povinnosťou ako DG je reportovať vývoj v klube do RI počas jej pôsobenia. Dnes na stretnutie prišla stanoviť akčný plán na záchranu klubu, aby nemusela posielať negatívne reporty, čo by mohlo zapríčiniť v najhoršom prípade aj zrušenie nášho klubu. Za **naše najväčšie zlyhania** **považuje**:

* neúčasť na DK
* slabú spoluprácu s dištriktom
* odmietnutie Georga Podzimeka, v tom čase DG, na klubovom stretnutí
* skutočnosť, že v našom klube zastávajú funkcie čestní členovia.

Chcela by od nás počuť stanovisko napr. na otázky:

* ako sme mysleli prechod členov do čestného členstva?
* ako môžu chodiť na naše klubové stretnutia čestní členovia a neplatiť členské?

V následnej vzájomnej diskusií sme si vymenili naše názory a stanoviská ohľadom situácie v dištrikte, situácie vo výmene mládeže, stanoviská k fungovaniu dištriktového PR a Rotary Good News.

Ohľadom riešenia situácie vo výmene mládeže, ktoré je stále neupokojená bola ustanovená tzv. **Zmierovania komisia.** Tá sa skladá z 3 členov medzinárodnej komisie mimo náš dištrikt, ktorá analyzuje a vypočúva, následne tieto informácie bude vyhodnocovať a napokon spracuje správu s odporúčaním pre DG čo so situáciou robiť. Oponentom Zmierovacej komisie sú signatári listu, ktorý bol zaslaný na RI s reportom o nespokojnosti s fungovaním výmeny mládeže v našom dištrikte.

Výsledkom nášho vzájomného rozhovoru je zapísanie poznámok a navrhnutie akčného plánu, ktoré DG zahrnie do svojho reportu. Situáciu s nami následne bude ďalej komunikovať DG a pracovná skupina pre záchranu malých klubov.

Po diskusií nasledovala spoločná večera a v poslednej časti DG odovzdala ocenenia CTB a PHF členom, ktorí sa nemohli zúčastniť poslednej dištriktovej konferencie v Broumově.

Ocenení boli: Martin Svoreň- **CTB**, Ľubomír Holejšovský– **CTB**, Gabriel Tuhý **- PHF**, Michal Poništ- **PHF** a Edo Oláh **CTB. Gratulujeme.**

   

**Informácie:**

* **Dňa 11. 9. 2023** sa uskutočnia oslavy k 70. výročiu založenia podniku Vodohospodárska výstavba na Slovensku.
* **Dňa 9 .9. 2023** organizuje RC Dunajská Streda tradičný Splav Malého Dunaja. Účasť Anka Havranová a prezident klubu.
* **Dňa 16. 9. 2023** organizuje RC Nitra a RC Banská Bystrica tradičné medzinárodné majstrovstvá Rotary v golfe v Red Oak Parku v Nitre. Účasť a organizátor Ľ. Holejšovský.

Ladislav Gáll, prezident Rotary club Nitra 2023/2024

